
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 12Ps/19/2024 3824205304 12. 12. 2024 JUDr. Róbert Matulák ECLI:SK:OSPD:2024:3824205304.2
Uznesenie Okresný súd Prievidza v právnej veci navrhovateľky A. B., nar. XX.XX.XXXX, bytom C. C. XXX/X, D., o jej návrhu na zmenu hmotnoprávneho opatrovníka u obmedzenej v spôsobilosti na právne úkony, E. F., nar. XX.XX.XXXX, bytom C. C. XXX/X, D., takto rozhodol: I. Konanie zastavuje. II. Žiaden z účastníkov nemá nárok na náhradu trov konania. odôvodnenie: 1. Navrhovateľka doručila súdu návrh na zmenu hmotnoprávneho opatrovníka svojej dcéry, obmedzenej v spôsobilosti na právne úkony, E. F., nar. XX.XX.XXXX, bytom C. C. XXX/X, D.. 2. Dňa 15.11.2024 bolo súdu doručené podanie, ktorým navrhovateľka vzala svoj návrh späť. 3. Podľa § 29 ods. 1, 2, 3 Civilného mimosporového poriadku, navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 4. Dispozícia s návrhom patrí medzi základné procesné oprávnenia navrhovateľa. Navrhovateľka zobrala svoj návrh na začatie konania späť v celom rozsahu. Vzhľadom k predmetu konania má súd za to, že v konaní nie je potrebné pokračovať, a tak rešpektujúc dispozičné právo navrhovateľky konanie zastavil. Poučenie: Proti tomuto uzneseniu je prípustné odvolanie v lehote 15 dní odo dňa jeho doručenia na Okresnom súde Prievidza (§ 357 písm. a/ Civilného sporového poriadku). V odvolaní sa má popri všeobecných náležitostiach (§ 127 Civilného sporového poriadku) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

